בוב גוד

רוברט "בוב" גוד (באנגלית: Robert "Bob" Good; נולד ב-11 בספטמבר 1965) הוא פוליטיקאי אמריקאי, שנבחר לבית הנבחרים של ארצות הברית מטעם מחוז הקונגרס החמישי של וירג'יניה בנובמבר 2020.

== ביוגרפיה ==
גוד נולד בפנסילבניה והתגורר בילדותו בניו ג'רזי עד שעבר עם משפחתו ללינצ'בורג שבווירג'יניה כאשר היה בן תשע<ref></ref><ref></ref>, גוד למד באקדמיה הנוצרית ליברטי , בית ספר פרטי-נוצרי, בבית הספר היה חבר בקבוצת ההיאבקות<ref></ref> ואף קיבל מלגה חלקית בזכות השתתפותו בקבוצה. את התואר הראשון שלו במדעים פיננסים ואת התואר השני שלו במנהל עסקים עשה גוד באוניברסיטת ליברטי שגם היא שוכנת בלינצ'בורג<ref></ref>.

במשך 17 שנים עבד גוד בחברת סיטיגרופ<ref name="FlynnNov42020">Meagan Flynn, [https://www.washingtonpost.com/local/virginia-politics/bob-good-virginia-5th-district/2020/11/04/f70e1468-1d50-11eb-ba21-f2f001f0554b_story.html Republican Bob Good, a former county supervisor, beats Democrat to keep Virginia House district red], Washington Post (November 4, 2020).</ref>. כאשר גוד הכריז על הקמפיין הריצה שלו לקונגרס ב-2019, הוא היה אחד מאנשי סגל ההוראה בתחום הספורט באוניברסיטת ליברטי<ref></ref>.

גוד היה חבר במועצת הפיקוח של מחוז קמפטבל מ-2016 עד 2019<ref>Amy Friedenberger, [https://newsadvance.com/news/local/5th-district-will-a-reliably-republican-district-flip-in-a-turbid-political-year/article_8fd5b042-cf7b-5efd-8774-b97bccbe35ef.html 5th District: Will a reliably Republican district flip in a turbid political year?], Roanoke Times (October 24, 2020).</ref>, במהלך כהונתו כמפקח קידם גוד אידולוגיות שמרניות, שהתבטאו בין היתר בהצבעתו לגנות את החלטת בית המשפט העליון האמריקאי בהכרה בזכות החוקתית לנישואין חד מיניים, ההחלטה שכונתה בתקשורת כ"פסק דין אברגפל נגד הודג'ס" ונחשבה אבן דרך במחלוקת על זכויות להט"ב בארצות הברית, בנוסף לכך הוא קרא לאספה הכללית של וירג'יניה לקדם חקיקה שתגביל את השימוש בשירותים של טרנסג'נדרים .

בבחירות שנערכו ב-2020 התמודד גוד מול חבר הקונגרס המכהן מטעם המחוז, דנוור ריגלמן<ref></ref>, גוד ניצח את ריגלמן וגרף כ-58% מהקולות<ref></ref>. במהלך הקמפיין מתח גוד ביקורת על ריגלמן על כך שחיתן שניים מעוזריו ההומוסקסואלים<ref></ref> ובשל אי-קידום ערכים שמרניים וקיום החתונה העריכו פרשנים הפסיד ריגלמן לגוד.

במהלך הקמפיין שלו ספג גוד ביקורת רבה, עיתנואים אמריקאים רבים טענו כי המצע שלו הוא "מצע בעל אופי ימני רדיקלי" ובתקשורת הליברלית הוא ספג ביקורת על ההתנגדות החריפה שלו לנישואין חד-מיניים ומדיניות ההגירה הקשוחה שהציע<ref name="FlynnVozzella">Meagan Flynn & Laura Vozzella, [https://www.washingtonpost.com/local/bob-good-phony-pandemic/2020/12/14/a0f4b504-3e1c-11eb-8bc0-ae155bee4aff_story.html Rep.-elect Bob Good calls the pandemic 'phony.' Covid-19 has killed more than 300 in his district.], Washington Post (December 14, 2020).</ref>, בנוסף לכך גוד קרא לבטל את חוק הגנת החולה וטיפול בר השגה (הידוע גם כ"אובמה-קר"), עמדות נוספות שלו בנושאי בריאות התבטאו בכך שבזמן התפרצות נגיף הקורונה בארצות הברית הוא החליט לא ללבוש את מסכת הפנים ואף עודד אי-לבישת אמצעי הגנה מפני הנגיף, גוד נימק את מעשיו בכך ש"חבישת מסכת פנים עלולה להזיק", בבחירות שנערכו ב-3 בנובמבר 2020 ניצח גוד את המועמד הדמוקרטי, קמרון ווב.

לאחר בחירתו לקונגרס ה-117 של ארצות הברית השתתף גוד במחאה שנערכה בוושינגטון, במחאה מחו תומכיו של הנשיא המכהן, טראמפ על דחיות העתירות שהגיש טראמפ וצוותו לאחר תבוסתו בבחירות לנשיאות למועמד הדמוקרטי, ג'ו ביידן. במהלך העצרת קידם גוד את תאוריית הקשר בה נטען כי הדמוקרטים ביצעו מזימה רחבת היקף על מנת להביס את הנשיא הטראמפ באמצעים לא כשרים.

== חיים אישיים ==
לגוד ולאשתו, טרייסי יש שלושה ילדים<ref name="altavista"></ref>.

==קישורים חיצוניים==

* 

== הערות שוליים ==

קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מווירג'יניה
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת ליברטי
קטגוריה:אנשי חינוך אמריקאים
קטגוריה:אמריקאים שנולדו ב-1965